kardosdrur/scandi-wiki huggingface dataset:
Karryplante

 
Karryplante (Helichrysum italicum) er en plante af kurvblomst-familien med gule blomster, der kan bevare farven længe ved tørring som øvrige evighedsblomster.

Beskrivelse 
Den kan blive op til 60 centimeter høj og har en kraftig duft, der minder om karry, deraf navnet.

Hjemsted 
Karryplanten hører naturligt hjemme i Middelhavsområdet på makier eller andre tørre landskabstyper.

Anvendelse 
Ud fra karryplanten produceres en olie, der anvendes medicinsk, da den er bakteriehæmmende og lindrer brandsår og sprukken hud. Bruges også i parfumer på grund af sin intense duft.

Eksterne henvisninger 

Kurvblomst-familien
Gule blomster
Cavalaire-sur-Mer

Cavalaire-sur-Mer er en commune i Var département, i Sydøstfrankrig, og den er en del af den Franske riviera.

Cavalaire-sur-Mer er præget af turisme og havnen med den mange lystbåde. Byen har i Påsken hvert et stort kapsejladssstævne for primært 29er fra hele Europa.

Historie 
Under 2. verdenskrig, den 16. august 1944, var der en landgangsstrand i forbindelse med Operation Dragoon, de allieredes invasion af Sydfrankrig.

Provence-Alpes-Côte d'Azur
Forestilling om det tyvende århundrede

Forestilling om det tyvende århundrede er en dansk roman fra 1988 skrevet af den danske forfatter Peter Høeg. Med bogen vandt Peter Høeg Weekendavisens litteraturpris. Romanen er skrevet i en genre der minder om latinamerikansk magisk realisme, med bl.a. Gabriel Garcia Marquez som forbillede.

Temaer 
Romanen berører temaer som: penge, tid, underholdning og tro.

Stamtræ 

Bøger af Peter Høeg
Litteratur i 1988
Gutenstetten

Gutenstetten er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Diespeck.

Geografi 
Kommunen ligger i de sydlige udløbere af Steigerwald.

Gennem kommunens område løber floderne Steinach, Ehe og Aisch.

Nabokommuner 
Nabokommuner er (med uret, fra nord): Uehlfeld, Dachsbach, Gerhardshofen, Diespeck og Münchsteinach.

Inddeling 
I kommunen ligger ud over Gutenstetten landsbyerne:
 Bergtheim
 Haag
 Kleinsteinach
 Pahres
 Reinhardshofen
 Rockenbach

Religion 
Hovedparten af kommunens indbyggere er protestanter.

Eksterne henvisninger
Georg Pfaff

Georg Philip Pfaff (28. august 1886 i Kostræde ved Køng – 11. maj 1954 i København) var en dansk arkitekt, der primært arbejdede for Hæren.

Georg Pfaff var søn af lærer, husflidskonsulent Christian Georg Willemoes Pfaff og Rosa f. Petersen. Han blev tømrersvend 1907 og gik på Kunstakademiet fra september 1909. Han tog afgang fra bygningsteknisk skole 1912 og fra Kunstakademiets Arkitektskole i januar 1924. Han modtog K.A. Larssens legat 1913 og 1920. 

Han blev ansat ved firmaet Danalith 1911, ved Ingeniørkorpsets Bygningstjeneste 1913-18 og ved Hærens Bygningstjeneste fra 1920, fra 1947 som ledende arkitekt. Pfaff var tillige sekretær i Akademisk Arkitektforenings udstillingsudrvalg 1929-38, se­kretær og kasserer i Akademisk Arkitektforenings sektion af arkitekter an­satte i stat og kommuner 1932-36, for­mand 1938-42 og medlem af Akademisk Arkitektforenings bestyrelse 1936-40. Han var Ridder af Dannebrog.

Han udstillede på Charlottenborg Forårsudstilling 1913, 1928, 1931 og 1936-37. 

Pfaff rejste i Tyskland, Schweiz og Italien 1907, i Rusland 1911, i Spanien og Italien 1913 og igen i Italien 1920 og 1939.

Pfaff giftede sig 30. oktober 1917 i Roskilde med Poula Boline Löppenthin Galschiøt (10. december 1888 i Slagelse – 4. august 1973), datter af fuldmægtig, senere regnskabsfører Peter Marie Seidelin Galschiøt og Anna Marie f. Löppenthin.

Værker 
 Restaurering af Frederiksberg Slotskirke (1926-31, sammen med oberst Niels Maare)
 Enfamiliehus, Søholm Park 2/Lyngbyvej 209, Hellerup (1930)
 Fodfolkspionerkaserne i Tønder (1934-36)
 Fodfolkskaserner i Fredericia (1935-37) og Høvelte (1939-42)
 Gardehusarkasernen i Næstved, Skyttemarksvej 137, Næstved (1938-40)
 Ombygning af Landmandsbankens afdeling, Strandvejen 80, København (1938)
 Jægersprislejren
 Almegårdslejren

Projekter 
 Rekonstruktion af Christian 4.s bygninger på Slotsholmen (udstillet 1928 i Tøjhusmuseet)
 Rekonstruktion af Frederiksberg Slot i dets ældste skikkelse

Kilder 
 Weilbachs Kunstnerleksikon 1994
 Kraks Blå Bog 1949
 

Arkitekter fra Danmark
Danskere i 1900-tallet
Nyklassicistiske arkitekter
Riddere af Dannebrog
Embedsmænd fra Danmark
Personer i Kraks Blå Bog (afdøde)
Golfstaterne

De arabiske golfstater eller bare Golfstaterne er en samlet betegnelse for kongerigerne, Persiske Golf-landene, Bahrain og Saudi-Arabien, sultanatet Oman samt emiratene Kuwait, Qatar og Forenede Arabiske Emirater. Disse seks lande udgør medlemmene af Golfstaternes samarbejdsråd.

Grupperingen af disse arabiske lande er nyttig, da de har store lighedstræk i både økonomi og kultur.

Se også 
 Arabiske Halvø

Asiens geografi
IEEE Centennial Medal

IEEE Centennial Medal var en medalje præge og tildelt i 1984 for at fejre 100 året for grundlæggelsen af IEEE i 1884. 

Medaljens avers viser 1884 skrevet med kalligrafi og 1984 i en LCD-font. Bagsiden viser et kort over verden og navnet på modtageren.

IEEE Millennium Medal var en ligende medalje, der blev tildelt for at fejre det 3. årtusinde.

Referencer 

Institute of Electrical and Electronics Engineers
Hædersbevisninger fra USA
One Tree Hill (sæson 5)

Den femte sæson af tv-serien One Tree Hill havde premiere i USA den 8. januar 2008, og sæsonen fortsatte til den 19. maj 2008. I Danmark blev den sendt fra den 1. juni 2008 – 28. september 2008.

5
One Tree Hill (sæson 4)

Den fjerde sæson af tv-serien One Tree Hill havde premiere i USA den 27. september 2006, og sæsonen fortsatte til den 13. juni 2007. I Danmark blev den sendt fra den 20. maj 2007 – 14. oktober 2007.

4
One Tree Hill (sæson 3)

Den tredje sæson af tv-serien One Tree Hill havde premiere i USA den 5. oktober 2005, og sæsonen fortsatte til 3. maj 2006. I Danmark blev den sendt fra den 10. juli 2006 – 8. august 2006.

3
The Raven (digt)

"The Raven" er et digt af den amerikanske forfatter Edgar Allan Poe. Hovedtemaet drejer sig om at formidle fortællerens sorg over at Lenore – den kvinde, han elskede – er død. Dette kommer primært til udtryk gennem den række spørgsmål, han stiller til den ravn, der har givet navn til digtet, og som sender ham stadig længere ud i fortvivlelse; de fleste af versene i digtet ender med at ravnen affejer hans håb ved at besvare hans håbefulde spørgsmål om gensyn med den tabte Lenore med ordet nevermore – der kan oversættes til aldrig mere.

Referencer i litteraturen 
 Terry Pratchett bruger flere gange i sine bøger om Diskverdenen en talende ravn ved navn Nevermore, der tjener som ridedyr for en af Dødens personifikationer. Den ses ofte siddende på hovedet af buster eller tilsvarende, som reference til ravnen i Poes digt.
 Navnet på Seattle-bandet Nevermore er en reference til digtet.

Digte
Vugge til vugge

Vugge til vugge () er en ny produktions-filosofi skabt af den amerikanske arkitekt William McDonough og den tyske kemi professor Dr. Michael Braungart.

Hovedtanken i vugge til vugge produktionsfilosofien er enkel at beskrive: Alt hvad der bliver produceret skal i alle produktets livsfaser kun forårsage et minimum af spild, specielt forstået som forurening og affald. Restprodukter fra en produktion må søges genanvendt, til at indgå som en bestanddel af produktionsmaterialet for et nyt produkt, som så igen kan genanvendes til at skabe en række nye produkter. Rækken af led hvori et produkts materialer kan genanvendes forsøges optimeret.

En række multinationale virksomheder har vist interesse for tankegangen, og forsøger at føre produktionsprincippet ud i livet på forsøgsbasis.

Vugge til vugge kan siges at ville omfatte to aspekter: De biologiske ressourcer i produktionen og de teknologiske ressourcer. De teknologiske ressourcer vil kunne bibeholdes og genanvendes, mens de biologiske ressourcer vil kunne nedbrydes .

Kilder/referencer

Se også 
 Livscyklusvurdering

Ekstern henvisning 
 vugge til vugge
 
 	
Bæredygtighed
Økologi
Benzylpenicillin

Benzylpenicillin, også kendt som penicillin G, er det klassiske penicillin. Benzylpenicillin bør gives parenteralt (intravenøst eller intramuskulært), da det nedbrydes af saltsyren i mavesækken. Da det gives parenteralt opnås der højere vævskoncentrationer hvilket giver en højere bakteriedræbende effekt end phenoxymethylpenicillin.

Anvendelse 
Benzylpenicillin anvendes primært på sygehuse, hvor det bruges til at behandle alvorlige bakterielle infektioner med primært Gram-positive bakterier, men også visse Gram-negative bakterier.

Infektionerne omfatter lungebetændelse, halsbetændelse, stråbelågsbetændelse, mastoiditis, meningitis, sepsis, gonorré, syfilis og visse hudinfektioner herunder rosen.

Eksterne henvisninger 
Du kan læse mere om medicin, der indeholder benzylpenicillin på medicin.dk

Β-lactamantibiotika
Adland

Adland er en websted, der handler om reklame. Siden blev startet af Åsk Wäppling i 1996. Fire år senere, i 2000, blev det til en blog.

Siden har omkring 90.000 medlemmer og leverer daglige nyheder. Brugerne har desuden mulighed for at lægge deres egne reklamefilm, radioreklamer og kampagner op på siden. Dette gør, at der i dag findes et arkiv på mere end 46.000 offentligt tilgængelige reklamefilm. Det er bl.a. verdens største database af Super Bowl-reklamer i kraft af, at der er reklamer tilbage fra 1969.

Brugerne af Adland har været med til at skabe nye ord og udtryk, som har fundet deres plads i den engelsksprogede reklameverden. Eksempelvis har ordet adgrunts således givet navn til en serie om reklamemennesker.

Efterhånden har siden vokset sig til en af Europas største sider om emnet. I 2000 blev bloggen fremhævet sammen med fire andre som en side, der "fortjener opmærksomhed" i marketingbogen Essentials of Marketing Research. 19. juli 2008 blev Adland opgjort til at være den næststørste blog i Europa om reklamer.

Danske Lund's Byro udnyttede i 2005 sidens popularitet til at at udskrive en navnekonkurrence blandt brugerne. Vinderen var en svensk kok og reklamemand, der foreslog navnet MARASCHINO, som virksomheden efterfølgende så skiftede navn til.

Referencer 

Markedsføring
Blogs
Etableret i 1996
Dicloxacillin

Dicloxacillin er et smalspektret β-lactamantibiotikum i penicillingruppen.
Dicloxacillin markedsføres i Danmark under navnene Dicillin® og Diclocil®. Det anvendes til behandling af visse infektioner med Gram-positive bakterier. Det er specielt virksomt mod penicillinaseproducerende bakterier som Staphylococcus aureus, som ellers er resistente overfor de fleste penicilliner.
Infektioner der typisk behandles med dicloxacillin omfatter stafylokokinfektioner i hud, bindevæv og knogler.

Eksterne henvisninger 
Du kan læse mere om medicin, der indeholder Dicloxacillin, på medicin.dk 

Β-lactamantibiotika
Holmsland Klit

Holmsland Klit er den 40 km lange og 1-2 km brede klittange, der afskærer Ringkøbing Fjord fra Vesterhavet. Midt på Holmsland Klit ligger byen Hvide Sande på det sted, hvor tangen 1909-10 blev gennemgravet. Hullet sandede til i 1915, men åbnedes igen i 1931, da en kanal blev anlagt med en sluse til kontrol af vandstanden i fjorden.

Litteratur 
 Geologisk fører over Holmsland og dens klit, af S.A. Andersen, Populærvidenskabeligt Forlag, 1963 (udgivet af Historisk Samfund for Ringkøbing Amt)

Eksterne henvisninger 

Ringkøbing-Skjern Kommunes geografi
Klitter i Danmark
Technische Universität Darmstadt

Technische Universität Darmstadt (forkortet TU Darmstadt) er et forskningsuniversitet med afdelinger i Darmstadt. TU Darmstadt er et af de mest velansete universiteter i Tyskland. Med 25.000 studerende er det en af de største universiteter i den tyske delstat Hessen.

Eksterne henvisninger 

 

Universiteter i Tyskland
Tekniske universiteter
Darmstadt
Uddannelse i Hessen
Battery Park City

Battery Park City er et område på sydvestspidsen af Manhattan i New York. Området er en kunstig udvidelse af øen Manhattan, og blev til efter at man fyldte et 0.4 km² stort areal af Hudson River, hovedsagelig i forbindelse med konstruktionen af World Trade Center i 1970'erne. 917.000 m³ masse gik med til at udbygge denne del af Manhattan, som blandt andet huser World Financial Center.

Battery Park City har navn efter parken Battery Park lige syd for området. Mod øst grænser Battery Park City mod Financial District og TriBeCa.

Eksterne henvisninger 

Bydele i Manhattan
Masturbate-a-thon

Masturbate-a-thon er navnet på en række internationale events, hvor deltagerne masturberer, dels for at samle penge til godtgørende formål, og dels for at øge offentlighedens opmærksomhed på tabuerne omkring onani. Der uddeles priser for særlige præstationer såsom langtidsonani, antal orgasmer, længdesprøjt og præcisionssprøjt.

Verdens første Masturbate-a-thon fandt sted i San Francisco i 1999.

Det første danske Masturbate-a-thon fandt sted i 2008.

Ved det danske Masturbate-a-thon i 2009 blev der slået to verdensrekorder for kvinder, deriblandt 222 orgasmer (hvoraf de fleste var sprøjteorgasmer).

Eksterne links 
Den amerikanske Masturbate-a-thon hjemmeside 
Den engelske Masturbate-a-thon hjemmeside 
Den danske Masturbate-a-thon hjemmeside
Ekstra Bladet 30.5.2009: Onani-maraton: Kvinde kom 222 gange

Sexologi
BMW Compact

BMW Compact er en bilmodel på basis af:
 BMW E36 (1994−2000)
 BMW E46 (2001−2004)
Catskill Mountains

Catskill Mountains er et bjergområde i USA, i den sydøstlige del af delstaten New York, der hører til Appalacherne. Det består egentlig af et plateau som er dybt nedskåret og eroderet, i øst afgrænset af Hudson-dalen. Højeste top er Slide Mountain (1281 moh.), vest for Kingston. Bjergene er dækket af tæt blandingsskov, og er et populært ferie- og udflugtområde. En række kunstige reservoirer indgår i vandforsyningen til New York.

Eksterne henvisninger 

Bjerge i USA
Nick Culkin

Nicholas James "Nick" Culkin (født 6. juli 1978 i York, North Yorkshire, England) er en engelsk fodboldmålmand, der spiller for FC United of Manchester.

Han havde i 2005 meddelt at han ville lægge støvlerne på hylden, men ændrede efter hele 5 år mening, og valgte at genoptage karrieren i 2010 i amatør klubben Radcliffe Boro.

Han er mest kendt for at have spillet for Manchester United i september 1995, dog har han kun spillet én kamp for dem, da han kom ind i overtiden i stedet for Raimond van der Gouw i en ligakamp mod Arsenal på Highbury den 22. august 1999. Han var på banen i alt i den kamp i to minutter. Han har også været lånt ud til Hull City og Livingston. I alt har en spillet 93 ligakampen, tre FA Cup-kampe og syv ligacup-kampe. Han har i alt spillet for seks klubber: York City, Manchester United, Hull City, Bristol Rovers, Livingston og Queens Park Rangers. Culkin blev nødt til at stoppe sin fodboldkarriere i 2005 på grund af en langvarig knæskade.

Referencer

Eksterne henvisninger 
 Information om Nick Culkins karriere  på Soccerbase.com 

Fodboldspillere fra England
Fodboldspillere fra York City F.C.
Fodboldspillere fra Manchester United F.C.
Fodboldspillere fra Hull City A.F.C.
Fodboldspillere fra Bristol Rovers F.C.
Fodboldspillere fra Livingston F.C.
Fodboldspillere fra Queens Park Rangers F.C.
Personer fra York
Fodboldspillere fra Radcliffe Borough F.C.
Fodboldspillere fra Prescot Cables F.C.
Fodboldspillere fra F.C. United of Manchester
Nicky Butt

Nicholas "Nicky" Butt (født 21. januar 1975 i Gorton, England) er en tidligere engelsk fodboldspiller, der spillede som defensiv midtbanespiller.

Han har tidligere i karrieren tørnet ud for Manchester United, Newcastle og Birmingham. Desuden repræsenterede han England på landsholdsniveau.

Butt var egentlig gået på pension efter sommeren 2010, men den 22. november samme år meddelte South China, at de havde skrevet kontrakt med den defensive midtbanespiller.

Træner karriere

Manchester United 
Efter han i 2011 endnu en gang gik på pension, blev han oktober 2012 reserveholds manager for Manchester United.

Personlige liv 
I juni 2003 blev Butt anholdt for et overgreb på en kvinde på en natklub, i maj 2003.

Eksterne henvisninger 

 Information om Nicky Butts karriere  på Soccerbase.com 

Fodboldspillere fra England
Fodboldspillere fra Manchester United F.C.
Fodboldspillere fra Newcastle United F.C.
Fodboldspillere fra Birmingham City F.C.
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Wilco

Wilco er et amerikansk alternative rockband fra Chicago i Illinois. Bandet blev dannet i 1994 og har vundet to Grammy Awards.

Eksterne henvisninger 

 Hjemmeside

Musikgrupper fra USA
Har spillet på Roskilde Festival
Hagenbüchach

Hagenbüchach er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Hagenbüchach-Wilhelmsdorf. Indtil 31. december 2006 hørte kommunen under Emskirchen.

Geografi 
Hagenbüchach ligger ved den sydøstlige grænse af Landkreis Neustadt an der Aisch-Bad Windsheim og ca. 2 km fra Landkreis Fürth. Byen ligger ved Bundesstraße 8 mellem Nürnberg og Würzburg, og ved banelinjen Nürnberg-Würzburg-Frankfurt am Main.

Nabokommuner og byer 
Nabokommuner er (med uret, fra nord): Emskirchen und Langenzenn. I nærheden ligger også Emskirchen (4,34 km), Aurachtal (5,73 km), Oberreichenbach (5,97 km), Puschendorf (6,59 km), Wilhelmsdorf (6,79 km), Langenzenn (7,89 km), Herzogenaurach (9,81 km), Dachsbach (11,34 km), Gerhardshofen (11,59 km), Weisendorf (11,91 km), Pirkach (1,00 km).

Inddeling 
 Oberfembach
 Bräuersdorf
 Erlachsmühle
 Trübenbronn
 Brandhof

Eksterne henvisninger
Peter Rasmussen (fodboldspiller)

Peter Rasmussen (født 16. maj 1967) er en tidligere dansk fodboldspiller. Har har bl.a optrådt for AaB og Viborg FF.

I perioden 1989 – 1996 spillede han 13 kampe for landsholdet, ligesom han spillede en del kampe for ligalandsholdet. Han var en vigtig brik på det danske hold, der vandt King Fahd Cup 1995. Rasmussen scorede blandt andet det ene mål i finalesejren på 2-0 over Argentina.

Peter Rasmussen er pt træner for den nystartede klub FC Aalborg, der spiller serie 5. En klub han i øvrigt selv var med til at starte.

Religion 
Peter Rasmussen betegner sig selv som religiøs og har tidligere været en del af The Last Reformation.

Referencer

Eksterne henvisninger 
 
http://fcaalborg.dk/?page_id=346 

Fodboldspillere fra Danmark
Fodboldspillere fra Aalborg Chang
Fodboldspillere fra AaB
Fodboldspillere fra Viborg FF
Fodboldspillere fra VfB Stuttgart
Fodboldlandsholdsspillere fra Danmark
René Toft Hansen

René Toft Hansen (født 1. november 1984 i Rybjerg) er en dansk håndboldspiller der spiller for den danske klub Bjerringbro-Silkeborg, som stregspiller. Han fik debut for Danmarks håndboldlandshold i 2005.

Privat 
Han er storebror til Henrik Toft Hansen, Majbritt Toft Hansen, Allan Toft Hansen og Jeanette Toft Hansen.

Klubhold 
Rene Toft begyndte at spille håndbold i Salling hos Hjerk-Harre-Roslev Håndboldklub af 1974, og rykkede senere til Skive fH og HF Mors i Nykøbing Mors.

Viborg HK 
I 2003 kom han til Viborg Håndboldklub der netop var rykket ned i 1. division. Træner Ulrik Wilbek skiftede i sommeren 2003 klubbens damehold ud med herreholdet, og han skulle stå i spidsen for en hurtig tilbagevenden til den bedste række. Her hentede han blandt andet Andreas Toudahl, Per Leegaard og René Toft Hansen som nye spillere til Viborg HK. I oktober 2004 forlængede Rene Toft og VHK kontrakten så den nu var gældende til sommeren 2008.

4 år efter Rene Tofts ankomst til Viborg kom klubben i finalen om Danmarksmesterskabet 2006/07 mod GOG Svendborg, men tabte samlet og fik sølvmedaljer. Rene Toft Hansen havde forinden meddelt at KIF Kolding havde købt ham fri af kontrakten med Viborg HK et år før den udløb.

KIF Kolding 
Rene Toft Hansen tiltrådte i KIF Kolding efter sommerpausen i 2007. I 2009 vandt han sammen med klubben det danske mesterskab og fik sølvmedaljer i 2010. I sæsonerne 2007/08 og 2008/09 spillede Toft europæiske kampe i Cup Winners' Cup. I hans sidste sæson i klubben deltog han i EHF Champions League turneringen, men Kolding blev slået ud i 1/8 finalen af det franske storhold Montpellier HB med en samlet score på 49–54.

AG København 
Den 10. februar 2010 offentliggjorde AG København og Rene Toft Hansen, at de fra sommeren 2010 have indgået en 2-årig kontrakt. AG København var på det tidspunkt en fusionsklub der fra sæsonen 2010-11 overtog de fleste af F.C. København Håndbolds spillere efter dennes lukning.

Landshold 
Rene Toft Hansen fik debut på ynglingelandsholdet 29. juni 2001 og spillede frem til 2004 37 kampe og scorede 80 mål. Et halvt år efter skiftet til Viborg HK kom han på ungdomslandsholdet, da han 17. januar 2004 debuterede og Rene Toft nåede i alt at blive noteret for 39 kampe og 99 mål for U-holdet.

Han fik debut på det danske A-landshold den 7. september 2005.

I december 2010 blev han af landstræner Ulrik Wilbek forhåndsudtaget til den spillertrup der repræsenterede Danmark ved Verdensmesterskaberne 2011 i Sverige.

Referencer

Eksterne henvisninger 

 Rene Toft Hansens spillerprofil  på AG Københavns hjemmeside.
 

Håndboldspillere fra Danmark
Håndboldspillere fra Skive fH
Håndboldspillere fra Kolding IF
Håndboldspillere fra Viborg HK
Håndboldspillere fra AG København
Håndboldspillere fra THW Kiel
Olympiske håndboldspillere fra Danmark
Deltagere for Danmark ved sommer-OL 2012
Håndboldspillere ved sommer-OL 2012
Deltagere for Danmark ved sommer-OL 2016
Håndboldspillere ved sommer-OL 2016
Medaljevindere fra Danmark ved sommer-OL 2016
Olympiske mestre fra Danmark
Personer i Kraks Blå Bog
Studenter fra Viborg Katedralskole
Hemmersheim

Hemmersheim er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Uffenheim.

Geografi 
Nabokommuner er (med uret, fra nord): Oberickelsheim, Gollhofen, Simmershofen, Creglingen, Aub, Gelchsheim og Ochsenfurt.

Inddeling 
 Hemmersheim
 Gülchsheim
 Lipprichhausen
 Obere Mühle
 Pfahlenheim
 Untere Mühle

Eksterne henvisninger
Fresh Kills Landfill

Fresh Kills Landfill i New York Citys bydel Staten Island var i sin tid verdens største losseplads. Det dækkede et område på 890 hektar, og var New Yorks vigtigste losseplads i anden halvdel af 1900-tallet. Navnet "Fresh Kills" kommer fra navnet på området ved udløbet af bækken Fresh Kills vest på øen Staten Island.

Lossepladsen blev åbnet i 1948, og blev lukket den 22. marts 2001. Men efter terrorangrebet på WTC på Manhattan 11. september samme år blev lossepladsen midlertidigt genåbnet, for at man skulle have et sted at anbringe og gennemgå ruinerne fra ødelæggelserne. Det meste blev senere fjernet og solgt til skrothandlere.

Ekstern henvisning 
 The Fresh Kills Landfill: a photographic tour. 

Staten Island
Tekniske anlæg
Pastiche

En pastiche (fransk – it.: pasticcio, postej, af pasta, dej) er et værk, enten i form af visuel kunst, litteratur, teater eller musik, der bevidst efterligner kunstværker eller en kendt kunstners arbejde eller en tidsperiode eller genres udtryk. Men i modsætning til en parodi, som har til formål at latterliggøre værket eller genren den er baseret på, søger en pastiche i stedet at hylde værket eller genren.

Udtrykket har især været brugt for de, navnlig på de italienske scener, tidligere forekommende sammenskrabs-operaer, der var sammenflikket af musikstykker, arier eller hele scener af forskellige ældre operaer og forskellige komponister og forsynet med ny tekst.

Se også 
 Plagiat
 Forfalskning
 Parafrase

Litteratur 
 , bind 18, side 951
 , bind 18, side 951

Eksterne henvisninger 
    Pastiche: opslag i Wikiordbogen og hos DSD, Den Store Danske

Franske vendinger
Litterære udtryk
Kunst
George M. Cohan

George Michael Cohan (3. juli 1878 i Providence, Rhode Island – 5. november 1942 i New York City) var en amerikansk komponist, forfatter og skuespiller. Cohan skrev en række Broadway-musicaler, sange (Give My Regards to Broadway, Over There) samt flere skuespil. Hans liv blev fremstillet i filmen Yankee Doodle Dandy (1942) med James Cagney som Cohan.

Værker 
 "You're a Grand Old Flag" – hyldest til USA's flag

Eksterne henvisninger 

 

Komponister fra USA
Musicalkomponister
Librettister fra USA
Filmproducere fra USA
Sangskrivere fra USA
Skuespillere fra Rhode Island
Dramatikere fra USA
Personer fra Providence